# Notat

09.12.2024

2024/166-8

Dato:

Saksnummer:

**Kommunedirektør**

|  |  |
| --- | --- |
| Til: | Kommunestyret |
| Kopi: | Kommunalsjefene |
| Fra: | Stig Rune Kroken |

# Svar på spørsmål stilt i kommunestyret 12. desember

**Spørsmål innsendt fra Bygdelista framover:**

* Hvor mange m2 snakker vi om i forhold til salg til Ola Nore

**Svar:**  Ca 840 m2

* Er DRBV inneforstått med salg av deler av eiendommen, og vil de i såfall komme med restriksjoner i forhold til utrykning   (fri utkjøring, parkering for personell m.m.).

**Svar:** DRBV er Ikke informert, men det er viktig å legge til rette for at DRBV har fri ferdsel. Slik vedtaket ligger fra formannskapet er det ikke med tomt til bygg B, men kjøper må naturlighvis få tilgang til porten.

* Hvor stort areal er det i "gamle renseanlegget" og "gammel brannstasjon" som kan nyttes til lager.  Vi antar at det bl.a. er disse bygningene HAP tenker til lager uten at det er sagt.

**Svar:**  Det gamle renseanlegget har ikke areal som kan nyttes til lager utover evt dekkene til Hjemmetjenesten. Gamle brannstasjon har ca 400 m2 i grunnflate som vil kunne benyttes etter brannstasjon står ferdig 1.1.2026

* Må taket på "gammel brannstasjon" skiftes - vi forstod det slik da vi var på befaring.

**Svar:** Taket på brannstasjon må byttes og det er anbefalt å etablere drenering bak bygget dersom bygget skal bestå for fremtiden. Kalkulert kostnad ca 900 000 kr.

* Er det mulig å gi et ca.areal som trengs til lagring for:
  + Kirken - 100 - 150 m2?

**Svar:** Ja

Hjemmetjenesten? **Svar**: ca 75 m2

Flykningtjenesten? **Svar:** Varierer, men ca 150 m2

Røde Kors Hjelpekorps? **Svar:** Bruker ca 75 m2 i dag

FAU ? **Svar:** ca 75 m2

Øvrig utstyr? **Svar:** Lagrer noe for velforeningen ampler, vinterlys mm. Noe utstyr for Kryllingen.

* Vi antar at avtalen med Partum ikke er sagt opp, og vi ønsker en kopi av denne.

**Svar:** Ligger vedlagt.

Hvilke muligheter til lagerplass har Krødsherad kommune pr. nå (ikke Nordekk) som kan tas i bruk?

**Svar**: Det som er tilgjengelig pr nå er kjelleren på Lensmannsgården til løsøre som går inn døra, og pakkhuset ved Krøderbanen. Dette er ett bygg på ca 12\*6 meter. Relativt dårlig forfatning, men tett tak. Ikke musetett. Er en skyvedør på langveggen opp imot fylkesveien, tipper åpningen her er ca 2,5m. Blir låst med 2 skruer. Det er ikke noe trapp eller rampe inn i bygget, fra bakken og opp til gulvet er det ca 1 meter høyt. Ting som skal inn der må løftes, vi har brukt det som lager til pulter for skolen og vinterlagring av kanoer.

**Spørsmål innsendt av kommunestyrerepresentanten Odd Henning Bentsen.**

**Spm 1: Arbeidsgruppe i fbm prosjekt ny ungdomsskole/samfunnshus Krøderen.**

Jeg har forstått at Arild Rønnestad er valgt som prosjektleder. Likeledes at anbudsfristen for utlyste anbud er passert.

* Hvor mange representanter skal sitte i denne arbeidsgruppa, og hvordan settes den sammen?
* Hvor mange representanter fra de ansatte får plass i arbeidsgruppen, og hvordan velges disse ut?

**Svar:**

Prosjekteringsgruppa består av følgende ressurser, listen er ikke uttømmende i konkurransen, derfor er det ikke et eksakt antall: Men slik det foreligger nå er det 8 fagpersoner i prosjekteringsgruppa, evt med tillegg av personell med opsjonsstatus. Det er Asplan Viak som er kåret som vinner, og tildelt kontrakt for oppdraget.

PGL: Prosjektleringsgruppeleder

ARK: Arkitekt

LARK: Landskapsarkitekt

RIB: Rådgivende Ingeniør Bygg

RIV: Rådgivende Ingeniøsr VVS

RIE: Rådgivende Ingeniør elektro

Rådgivende ingeniør akustikk

RIBr: Rådgivende ingeniør Brann

Opsjon: Leverandør skal ha tilgang til andre spesialister etter behov

Geoteknisk Ingeniør

Lysdesigner

Rådgivende ingeniør for energi

Arild Rønnestad er kommunens representant mot denne gruppa.

De ansatte har ingen plass i prosjekteringsgruppa. De ansatte er ivaretatt gjennom brukergruppa, og det vil bli møtepunkter mellom prosjekteringsgruppa og brukergruppa, og videre avklaringsmøter med skolekomiteen. Hvem som skal sitte i brukergruppa avklares i dialog mellom prosjektleder og de ulike brukerinteressentene, slik det har vært i tidligere prosjekter.

**Spm 2: Rom- og funksjonsplaner.**

Det har allerede i en tid foregått et arbeid med tre rom – og funksjonsplaner:1/rom- og funksjonsplan for Krødsherad ungdomsskole. 2/ Rom- og funksjonsplan for Krøderen samfunnshus som samfunnshus. 3/ Rom- og funksjonsplan for sambruk Krødsherad ungdomsskole og Krøderen samfunnshus. Det er tidligere orientert om at oppfølgingen og videre arbeid med disse planene skal ligge i mandatet til arbeidsgruppa.

* Hvilke innspill har kommet inn så langt i prosessen, og hvilke grupper har levert innspill?
* Hva er status på dette arbeidet så lang?
* Hvilken tidsplan er lagt fram til at dette arbeidet «er landet» ?

**Svar:**

Kommunestyret fattet 16.10 i sak 11272024 følgende vedtak:

* Vedlagte rom- og funksjonsprogram for skolebehov vedtas som retningsgivende for det videre arbeidet, med et tillegg om at det legges til 2 delingsrom på 30-40 kvm, samt naturfagsrom, i trinnsoner.
* Samfunnshussal med kjøkkentilgang, ungdomsklubb og folkebibliotek innpasses i bygningsmassen.
* Innspill datert 24.09. om lokalsamfunnsfunksjoner, samt innspill fra Krøderen vel, tas med inn som et grunnlag i arbeidet for arkitekt og rådgivergruppa.
* Sambruksløsninger for skole og lokalsamfunn skal være førende i prosjekteringsarbeidet.
* Skoleutvalget holdes orientert underveis i prosessen, og gir styringssignaler for innplassering av funksjoner.
* Kommunestyret fatter overordnede beslutninger som har økonomiske konsekvenser. Prosjektet gjennomføres som en totalentreprise.

I saksutredningen legges det vekt på å la prosjekteringsgruppa få utfolde seg med bygningsmassen, og søke mot å optimalisere løsninger uten bindinger i en tidlig-fase. Dette ligger til grunn for at rom- og funksjonsprogram er vedtatt som veiledende. Ref. spørsmål 1 er nå vinner av anbudskonkurransen kåret, og det konkrete arbeidet med å tegne om eksisterende bygningsmasse vil igangsettes umiddelbart på nyåret. Prosjekteringsgruppa har foreløpig ikke hatt sitt første møte, og det foreligger derfor ingen tidsplan for deres arbeid p.t. Oppstartsmøte er berammet til uke 2.

**Spm 3: Utbedring av Krøderen samfunnshus etter vannskaden.**

Jeg er orientert om at storsalen på Krøderen samfunnshus nå er oppgradert til status lik den før vannskaden inntraff. Det betyr at lokalene igjen kan ta imot Bygdekinoen.

* Når starter Bygdekinoen igjen opp i storsalen på Krøderen samfunnshus?

**Svar:**

Bygdekinoen kan være i samfunnshuset igjen fra januar. De er informert om dette, og har varslet at første forstilling vil være 16. januar. Deretter blir det film-visning hver 14. dag.

**Spm 4: Oppsigelse av avtale mellom Partum og Krødsherad kommune.**

Krødsherad kommune vedtok tidligere i år at kommunedirektøren skulle starte prosessen med å si opp avtale mellom Partum og Krødsherad Kommune ang Partums rettigheter på Kirkehaugen. Kommunestyret har i ettertid blitt informert om at Partum først ønsket å «snakke med» Krødsherad kommune etter at «brannstasjonssaken» var landet. Kommunestyret har nå vedtatt plassering av ny brannstasjon.

* Hva er status for kommunedirektørens oppfølging av kommunestyrets vedtak om å si opp avtalen mellom Partum og Krødsherad Kommune?

**Svar:**

Det ble gjennomført et dialogmøte med Partum Eiendom 9.12 hvor det ble klargjort at partene har ulike ståsteder når det kommer til det å avslutte opsjonsavtalen. Arbeidet med å identifisere og avklare vesentlig forhold knyttet til dette vil fortsette inn mot- og etter jul, og av hensyn til videre prosess og kommunens posisjon kan det ikke gir ytterligere informasjon på nåværende tidspunkt.